[{"text_idx": "#000004", "text": "Raadio 2 saates \"Suur plaat ja va\u0308ike plaat\" muljetasid isa ning poeg Harry ja Robert Ko\u0303rvits muusikapaladest, mis on neid eluteel saatnud. Ku\u0308ll aga to\u0303des Harry Ko\u0303rvits, et teda pole kunagi su\u0308mpatiseerinud 1990. aastate Eesti tu\u0308mpsuv muusika."}, {"text_idx": "#000005", "text": "Nelja muusikapala valimine osutus Harry Ko\u0303rvitsale keeruliseks u\u0308lesandeks. \"Minul oli va\u0308ga raske, sellepa\u0308rast et esiteks ma olen Robertist vanem. Ma olen elus rohkem muusikat kuulanud, mul on rohkem lugusid meeldinud,\" ra\u0308a\u0308kis isa Harry Ko\u0303rvits."}, {"text_idx": "#000007", "text": "Ehkki isal oli raadiosaatesse lugusid keeruline valida, ei osutunud see niivo\u0303rd raskeks u\u0308lesandeks poeg Robertile. Nii no\u0303ustus Robert isa so\u0303nadega, et on kuulanud ma\u0308rkimisva\u0308a\u0308rselt va\u0308hem muusikat kui Harry. Samuti to\u0303des ta, et tema muusikavalik ei ole niivo\u0303rd seinast seina, misto\u0303ttu meeldib talle ka va\u0308hem lugusid."}, {"text_idx": "#000008", "text": "Esimesena hakkas enda muusikalisti tutvustama isa Harry Ko\u0303rvits, kelle nimekirjast ko\u0303las soovilugu James Brownilt. Artistile jagus isa Harryl ainult kiiduso\u0303nu. \"Seda peab kuulama, seda peab na\u0308gema, seda peab tunnetama,\" ra\u0308a\u0308kis Harry ja lisas, et lugusid kuulates ei su\u0308vene ta peaaegu kunagi selle so\u0303numisse, vaid kuulab ru\u0308tmi."}, {"text_idx": "#000010", "text": "Kuigi poeg Robert oli u\u0308sna kindel isa muusikavalikus, suutis isa teda raadiosaates siiski u\u0308llatada. Nii ko\u0303las eetris \"Oginski polonees\". \"A\u0308a\u0308rmiselt ilus ja meloodiline lugu,\" ra\u0308a\u0308kis Harry Ko\u0303rvits, kes kuulis seda esimest korda enda nooruspo\u0303lves Eesti Raadio vahendusel. Kuigi sarnaseid muusikapalu ma\u0308ngiti tol ajaperioodil raadiost palju, ja\u0308i antud heliteos Ko\u0303rvitsale meelde."}, {"text_idx": "#000011", "text": "Celtic Frosti ansambli na\u0308ol on Robert Ko\u0303rvitsa arvates tegemist u\u0308he geniaalse ba\u0308ndiga. Samuti teadis poeg Robert ra\u0308a\u0308kida, et ba\u0308nd on keelanud mo\u0303ningatel teistel ansamblitel enda lugude kaverdamise, kuna leiavad, et u\u0308mberto\u0308o\u0308tlused ei ole teistel muusikakollektiividel o\u0303nnestunud. Nii on ba\u0308nd keelanud enda lugude esitamise ansamblil Metallica. Kuigi Metallical on see keelatud, leidub siiski kollektiive, kelle versioone on Celtic Frost heaks kiitnud."}, {"text_idx": "#000012", "text": "Saates meenutas Robert Ko\u0303rvits enda lapsepo\u0303lve ning to\u0303des, et noorena oli tal arusaam, et ko\u0303ik keerleb u\u0308mber The Beatles'i. \"Ko\u0303ik kas siis tahavad olla nagu biitlid vo\u0303i siis meelega vastanduvad,\" ra\u0308a\u0308kis ta. Samuti to\u0303des Robert, et nooruspo\u0303lves la\u0308htus ta oma muusikavalikust ka tu\u0308tarlaste lemmikutest. Juhul, kui mo\u0303nele tu\u0308drukule meeldis na\u0308iteks Scooter, pidi see meeldima ka poisile."}, {"text_idx": "#000013", "text": "Robert Ko\u0303rvitsa nimekirjast leidus ka u\u0308he eestlase looming. \"Mina arvan, et Kalli Talonpoika on ta\u0308napa\u0308eva Eesti ko\u0303ige po\u0303nevam artist,\" ra\u0308a\u0308kis ta. \"Ko\u0303ik, mida ta puudutab, muutub kullaks.\""}, {"text_idx": "#000014", "text": "\"Seda lugu peaksid kuulama ko\u0303ik kitarristid,\" kirjeldas Harry Ko\u0303rvits Jimi Hendrixi lugu \"Little Wing\". \"Mul tuleb pisar silma, kui ma seda kuulan.\" Ka Robert Ko\u0303rvits lisas, et tegemist on suurepa\u0308rase etteastega Hendrixi poolt."}, {"text_idx": "#000015", "text": "Saate lo\u0303petas Robert Ko\u0303rvitsa valitud lugu \"Con Clavi Con Dio\" ansambli Ghost esituses. Robert to\u0303des, et ba\u0308nd on teda ko\u0308itnud viimased aastaku\u0308mned. Ku\u0308ll aga leidis ta, et tegemist on kollektiiviga, mida vihatakse vo\u0303i hoopis armastatakse."}, {"text_idx": "#000016", "text": "Lisete Tagen, intervjueeris Kaisa Potisepp"}, {"text_idx": "#000019", "text": "Peagi 70. su\u0308nnipa\u0308eva ta\u0308histav Harry Ko\u0303rvits: kui vananeda, siis stiilselt"}, {"text_idx": "#000021", "text": "Harry Ko\u0303rvits: televaatajad saatsid meile nii kirju kui ka elusloomi"}, {"text_idx": "#000022", "text": "Harry Ko\u0303rvits: lastesaadetes sai ra\u0308a\u0308kida asjadest, mida teistes saadetes kajastada ei tohtinud"}, {"text_idx": "#000024", "text": "Harry Ko\u0303rvits koroonaviirusest: kui see uudis tuli, siis sulgesime end kohe maale"}, {"text_idx": "#000026", "text": "Paavlis esineb USA post-punk ba\u0308nd Algiers"}, {"text_idx": "#000030", "text": "Eesti juurtega astronaut ra\u0308a\u0308kis Tartus noortele oma to\u0308o\u0308st"}, {"text_idx": "#000031", "text": "\"Pealtna\u0308gija\" uuris Tallinnasse lubadeta ehitatud maja lugu"}, {"text_idx": "#000035", "text": "\"Pealtna\u0308gija\": kuidas valmis 15,4 miljonit eurot maksev draamasari \"Estonia\"?"}, {"text_idx": "#000036", "text": "Saara Nu\u0308ganen: ma ei ole sellega kunagi kekanud, et mu vanemad na\u0308itlejad on"}, {"text_idx": "#000037", "text": "Urmo Aava: tunnen oma vendade ees su\u0308u\u0308d"}, {"text_idx": "#000053", "text": "Simple Sessioni 13-aastane vo\u0303itja: lo\u0303bus peab olema"}, {"text_idx": "#000056", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]